**Valtteri Viirret** (s. 11. elokuuta 2003 Ylivieska) on suomalainen jääkiekkopuolustaja, joka pelaa Mestis-joukkue Imatran Ketterässä 17. joulukuuta 2023 asti kestävällä sopimuksella vuokralla SM-liigajoukkue Porin Ässistä.

Ura
---

### Seuraura

Viirret on Ylivieskan Jääkarhujen kasvatti. Kaudeksi 2019–2020 hän siirtyi yhdessä Hämeenahon veljesten Veikan ja Lennin kanssa YJK:sta try out -sopimuksen kautta Porin Ässiin. Viirret oli seuran B2-nuorten tehokkain puolustaja tehoilla 10+11=21. Kaudella 2020–2021 hän voitti tehoilla 10+19=29 koko B-nuorten SM-sarjan puolustajien piste- ja syöttöpörssin. Viirret valittiin kauden päätteeksi sarjan toiseen tähdistökentälliseen.

Kaudella 2021–2022 Viirret oli tehoilla 4+20=24 Ässien U20-joukkueen tehokkain puolustaja Verneri Hellmanin kanssa. Hän debytoi kauden aikana myös miesten peleissä, kun tammikuussa 2022 Ässät lainasi Viirretin ja kuusi muuta pelaajaa toistaiseksi voimassa olevilla sopimuksilla Mestis-joukkue Kokkolan Hermekseen hakemaan pelituntumaa, kun Ässien U20-joukkueen pelit olivat tauolla koronavirusrajoitusten vuoksi. Viirret pelasi siellä kolme runkosarjaottelua tehden kaksi syöttöpistettä. Huhtikuussa 2022 Viirret teki Ässien kanssa kolmivuotisen SM-liigasopimuksen.

Viirret teki liigadebyyttinsä kauden 2022–2023 kolmannella kierroksella 17. syyskuuta 2022 JYPiä vastaan. Viirret merkittiin Ässien seitsemänneksi puolustajaksi. Hän sai ottelussa jääaikaa tasan kymmenen minuuttia. 5. marraskuuta 2022 kotiottelussa HIFK:ta vastaan Viirret sai ottelurangaistuksen tapeltuaan Micke-Max Åstenin kanssa. Seuraavassa HIFK:ta vastaan pelatussa kotiottelussa 16. joulukuuta 2022 Viirret teki liigauransa avausmaalin ylivoimalla. Hänet valittiin ottelun ykköstähdeksi. 20. tammikuuta 2023 Viirret teki voittomaalin kotiottelussa Tapparaa vastaan. Kaikkiaan hänen tulokaskautensa toi 39 runkosarjaottelussa 16 tehopistettä. Viirret pelasi myös seuran U20-joukkueessa tehden 17 runkosarjaottelussa kahdeksan maalia ja 19 tehopistettä. Hän oli U20-joukkueen eniten maaleja tehnyt puolustaja.

Lokakuussa 2023 Ässät vuokrasi Viirretin alustavasti 17. joulukuuta 2023 asti kestävällä sopimuksella Mestis-joukkue Imatran Ketterään.

### Maajoukkueura

Viirret on pelannut kolme nuorten maaottelua.

Muuta
-----

Viirret on maininnut jääkiekkoilijoina esikuvikseen Jere Karalahden ja Matt Nickersonin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2020–2021 | Ässät | U20-SM | 8 | 0 | 0 | 0 | 6 | – | – | – | – | – |
| 2021–2022 | Ässät | U20-SM | 37 | 4 | 20 | 24 | 30 | 1 | 0 | 0 | 0 | 2 |
|  | Hermes | Mestis | 3 | 0 | 2 | 2 | 6 | – | – | – | – | – |
| 2022–2023 | Ässät | U20-SM | 17 | 8 | 11 | 19 | 18 | 10 | 0 | 5 | 5 | 2 |
|  | Ässät | SM-liiga | 39 | 2 | 14 | 16 | 31 | – | – | – | – | – |
| 1 kausi | yhteensä | SM-liiga | 39 | 2 | 14 | 16 | 31 | – | – | – | – | – |
| 1 kausi | yhteensä | Mestis | 3 | 0 | 2 | 2 | 6 | – | – | – | – | – |

Lähteet
-------

* Valtteri Viirret The Internet Hockey Databasessa (englanniksi)
* Valtteri Viirret Eurohockey-sivustolla (englanniksi)
* Valtteri Viirret *Elite Prospects*. Everysport Media Group AB.  (englanniksi)

### Viitteet

1. 1 2  Esittelyssä vuoron saa Valtteri Viirret! *instagram.com*.  1.7.2022. HC Ässät Pori Oy. Viitattu 18.9.2022.
2. 1 2 3 4  Valtteri Viirret *Elite Prospects*. Everysport Media Group AB.  (englanniksi)
3. ↑  Laiho, Harri: Koko perheen rohkea ratkaisu *HS.fi*.  16.9.2022. Sanoma Media Finland Oy. Viitattu 18.9.2022.
4. ↑  Elite Prospects – Ässät U17 *eliteprospects.com*. Everysport Media Group AB. Viitattu 18.9.2022. (englanniksi)
5. ↑  Elite Prospects – U18 SM-sarja Stats 2020-2021 *eliteprospects.com*. Everysport Media Group AB. Viitattu 18.9.2022. (englanniksi)
6. ↑  Mennander, Pasi: U18 SM-sarjan kauden 2020–21 palkitut pelaajat ja tähtikentät *leijonat.fi*.  9.4.2021. Suomen Jääkiekkoliitto ry – Finlands Ishockeyförbund rf. Viitattu 18.9.2022.
7. ↑  Elite Prospects – Ässät U20 *eliteprospects.com*. Everysport Media Group AB. Viitattu 18.9.2022. (englanniksi)
8. ↑  Ässät lainaa nuoria pelaajia Mestikseen *assat.com*.  13.1.2022. HC Ässät Pori Oy. Viitattu 18.9.2022.
9. ↑  Tilastot – #77 Viirret, Valtteri Mestis. Viitattu 21.8.2023.
10. ↑  Ässät kiinnitti nuoria pelaajiaan *assat.com*.  14.4.2022. HC Ässät Pori Oy. Viitattu 18.9.2022.
11. ↑  Ässät–JYP, 17.9.2022 *liiga.fi*.  17.9.2022. Jääkiekon SM-liiga Oy. Viitattu 18.9.2022.
12. ↑  Hellanto, Riku: Kiistanalainen maali käynnisti kaaoksen! 19-vuotias Ässät-puolustaja ja romuluinen HIFK-hyökkääjä tappelivat *MTVuutiset.fi*.  5.11.2022. Telia Company AB. Viitattu 21.8.2023.
13. ↑  Kallioniemi, Esko: HIFK otti opikseen viime vierailustaan Porissa – Ässien Valtteri Viirret iski liigauransa avausmaalin *ess.fi*.  16.12.2022. Hämeen Media Oy. Viitattu 21.8.2023.
14. ↑  Ässät - HIFK 16.12.2022 *liiga.fi*.  16.12.2022. Jääkiekon SM-liiga Oy. Viitattu 20.12.2022.
15. ↑  Arkko, Simo: Porin Ässät katkaisi Tapparan voittoputken – Valtteri Viirret: "Mahtavaa, kun seisomakatsomo syttyy" *yle.fi*.  20.1.2023. Yleisradio Oy. Viitattu 21.8.2023.
16. ↑  Elite Prospects – Ässät U20 *eliteprospects.com*. Everysport Media Group AB. Viitattu 12.5.2023. (englanniksi)
17. ↑  Ässissä pelaajaliikennettä *assat.com*.  9.10.2023. HC Ässät Pori Oy. Viitattu 9.10.2023.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl